sub lente tenue flocculosa et prope stipitem foveis subrotundis scrobiculata , 

 quanim una alterave in stipitem descendit, at subtus non costato-venosa 

 est. Discus supra scrobes bullatus est, ceterum laevis, e griseo fuligineus, 

 siccus murinus. Asci elongati, ampli, sporis oblongis, exacte Helvella- 

 rum. Substantia ceraceo-carnosa, fragilis, alba. 



Peziza costata, sessilis, subcontorta, e dilute griseo albescens, sub- 

 tus alba, jugis a basi radiantibus elevatis ramosis costata. 



In Ohio Americae borealis (Lindblom ) — etiam copiose in Horto 

 Botanico Upsaliensi una cum Pez. Helvelloidis var. minori, P. sepulta 

 (Cfr. Summ. Veg. Sc.) Augusto pluvio. EL Fries, filius. 



Ut prior ad Discinam perlatam, haec ad P. venosam accedit, at reipsa 

 P. Acetabulo proxima , a qua tamen differt cupula sessili , demum valde ex- 

 pansa (2 — 3 unc. lata) undulata, difformis, interdum reversa et immarginata 

 (junior tamen semper cupularis marginata), admodum fragili et colore e di- 

 lute griseo albescente. Stipitis rudimentum costaeque semper solidae. P. 

 venosa multo firmior est et crassior, discus saepe costatus; at in P. costata 

 tenuiori discus semper laevis. Exsiccata valde diminuta, obscurata, aegre 

 recognoscenda. Asci et sporidia omnino P. Acetabulil Descripsi ad spe- 

 cimina Upsaliensia viva, a quibus exsiccatis Fungus Ohioensis non di- 

 stinguendus. 



P. majalis , ceracea, urceolato-campanulata, regularis, extus nudiuscula 

 subconcolor, stipite brevi albo, margine prominulo flocculoso-crenato , 

 disco aurantiaco. 



Ad terram nudam juxta fossas, vere, circa Upsaliam. Th. Fries, fil. 



Inter multas nobiles Pezizas nuperius lectas hanc et sequentem hoc loco 

 inseram utpote subsequenti (et P. cupulari L.) affines, sed haec coloribus 

 ad Humarias accedit. Catervatim nascitur, et saepe stipata, 3 — 4 lin. alta 

 lataque, sed siccitate contrahitur, et in hoc statu extus alba et stipes albo- 

 villosus apparent. Cupula ceterum nudiuscula, laevis, forma urceolata in- 

 signis, margineque discum excedente crenato pallidiori. Asci elongati, spo- 

 rae simplices, laeves. 



P. conttgua, ceracea, elongato-turbinata, alutaceo-argillacea , extus nu- 

 da deorsum contigue attenuata in stipitem firmum albidiorem, margine 

 crenulato, disco urceolato concolori. 



Cum praecedente et P. tuberosa ad terram vere. Th. Fries. 



Praecedenti affinis, at praeter colorem diversissimum (quoddammodo Cla- 

 variae ligulae ) differt stipite 2—3 lin. longo (cupula longiori) sursum in- 



